**ROMÂNIA**

**JUDEŢUL HARGHITA**

**CONSILIUL JUDEŢEAN**

## HOTĂRÂREA NR. /2019

**privind aprobarea** **participării Direcţiei Generale de Asistenţă Socială şi Protecţia Copilului Harghita, în calitate de partener la derularea Programului Operațional Capital Uman** **2014-2020** **al proiectului**

 **„VENUS – Împreună pentru o viață în siguranță”**

**Consiliul Judeţean Harghita,**

 Având în vedere Expunerea de motive nr. 8143/2019 iniţiată de către vicepreşedintele Consiliului Judeţean Harghita, domnul Bíró Barna-Botond la propunerea Direcţiei Generale de Asistenţă Socială şi Protecţia Copilului Harghita, privind aprobarea participării Direcţiei Generale de Asistenţă Socială şi Protecţia Copilului Harghita la derularea proiectului **„VENUS – Împreună pentru o viață în siguranță”**, Raportul de specialitate nr. /2019 al Direcţiei generale economice, Raportul de specialitate nr.
 /2019 al Direcției generale - administrație publică locală, Raportul de specialitate nr. /2019 al Direcţiei generale programe, proiecte şi achiziţii publice, Procesul-verbal privind îndeplinirea exigenţelor de transparenţă decizională nr. 8146/2019, adresa Agenției Națională pentru Egalitatea de Șanse între Femei și Bărbați nr. 2807/AGD/23.08.2018 comunicat Consiliului Județean Harghita, Acordul de parteneriat semnat de Agenția Națională pentru Egalitatea de Șanse între Femei și Bărbați cu DGASPC HR (înregistrat sub nr. 330/09.11.2018) cu precum și Contractul de finanțare Nr. POCU/465/4/128038;

 Luând în considerare avizul favorabil al Comisiei economice, juridice și al Comisiei pentru familie, sănătate, sociale și culte;

 În conformitate cu dispozițiile Legii nr. 273/2006 privind finanţele publice locale, cu modificările şi completările ulterioare, ale Legii nr. 292/2011, asistenţei sociale, cu completările şi modificările ulterioare, ale Legii nr. 217/2003 pentru prevenirea și combaterea violenței în familie, republicată, cu completările și modificările ulterioare și ale Legii nr. 52/2003, republicată, privind transparenţa decizională în administraţia publică locală,

În temeiul prevederilor art. 91, alin. (1), lit. „f” și art. 115 alin. (1) lit. „c” din Legea nr. 215/2001 privind administrația publică locală, republicată, cu completările și modificările ulterioare,

**HOTĂRĂŞTE:**

**Art.1.** Se aprobă participarea Direcţiei Generale de Asistenţă Socială şi Protecţia Copilului Harghita în calitate de partener la derularea Programului Operațional Capital Uman 2014-2020 a proiectului **„VENUS – Împreună pentru o viață în siguranță”** cât şi asigurarea fondurilor necesare implementării proiectului anterior menţionat.

**Art.2** Se aprobă bugetul alocat Direcției Generale de Asistență Socială și Protecția Copilului Harghita în cadrul proiectului în valoare de **1.137.174,76** lei din care valoarea eligibilă nerambursabilă din FSE/ILMT este de **960.177,34 lei,** reprezentând **84.44%,** iar din bugetul național este de **154.253,92** lei, respectiv **13,56%.**

**Art.3.** Consiliul Judeţean Harghita se obligă să asigure prin Direcţia Generală de Asistenţă Socială şi Protecţia Copilului Harghita valoarea cofinanțării eligibile în suma de **22.743,50** **lei** reprezentând **2%** a cheltuielilor eligibile din valoarea bugetului alocat Direcţiei Generale de Asistenţă Socială şi Protecţia Copilului Harghita, prin cuprinderea acestor sume în bugetul de venituri și cheltuieli al județului Harghita pe anii 2019, 2020, 2021 și 2022.

**Art.4.** Cu aducerea la îndeplinire a prevederilor prezentei hotărâri se încredințează Președintelui Consiliului Județean Harghita, prin Direcţia Generală de Asistenţă Socială şi Protecţia Copilului Harghita în colaborare cu Direcţia generală economică şi Direcţia generală programe, proiecte şi achiziţii publice.

**Art.5.** Hotărârea se comunică de către Direcția generală - administrație publică locală - prin Compartimentul Cancelaria Consiliului Judeţean Harghita: preşedintelui Consiliului Judeţean Harghita Borboly Csaba, vicepreședinților Consiliului Judeţean Harghita, Direcţiei generale economice, Direcţiei generale programe, proiecte, şi achiziţii publice, Direcţiei Generale de Asistenţă Socială şi Protecţia Copilului Harghita, precum şi Instituţiei Prefectului Judeţului Harghita.

Miercurea-Ciuc, 2019

 **CONTRASEMNEAZĂ,**

**PREȘEDINTE, Ptr. SECRETARUL JUDEȚULUI,**

 **Borboly Csaba Vágássy Alpár**

**Director general adjunct**

**AVIZAT**

**Ptr. SECRETARUL JUDEŢULUI**

 **Vágássy Alpár**

**Director general adjunct**

**Prezentul proiect de hotărâre a fost iniţiat de către vicepreşedintele Consiliului Judeţean Harghita, la propunerea Direcţiei Generale de Asistenţă Socială şi Protecţia Copilului Harghita**

 **Bíró Barna-Botond Elekes Zoltán**

**Vicepreşedinte Director general**

**VIZĂ JURIDICĂ**

**Direcţia generală administraţie publică locală**

**Antal Renáta, consilier juridic**

**Ptr. Director general**

**VIZAT**

**Compartimentul Cancelaria Consiliului Judeţean**

**Szabó Zsolt**

**Coordonator compartiment**

**ROMANIA Se aprobă,**

**JUDEŢUL HARGHITA Bíró Barna-Botond**

**CONSILIUL JUDEŢEAN Vicepreşedinte**

**DIRECŢIA GENERALĂ DE ASISTENŢĂ**

**SOCIALĂ ŞI PROTECŢIA COPILULUI**

**Nr. 8143/2019**

**EXPUNERE DE MOTIVE**

**privind aprobarea** **participării Direcţiei Generale de Asistenţă Socială şi Protecţia Copilului Harghita, în calitate de partener** **la derularea Programului Operațional Capital Uman** **2014-2020** **a proiectului „VENUS – Împreună pentru o viață în siguranță”**

Agenția Națională pentru Egalitatea de Șanse între Femei și Bărbați (ANES) prin adresa nr. 2807/AGD/23.08.2018 a adus la cunoștință autorităților administrației publice locale oportunitatea de finanțare și de creare la nivel județean a unui nou tip de serviciu social, destinat victimelor violenței în familie, denumit „Locuință protejată” cod serviciu social 8790CR-VD-III, destinat victimelor violenței domestice.

În acest sens DGASPC HR a semnat Acordul de parteneriat nr. 330/09.11.2018 cu ANES, iar în data de 04 martie 2019 a fost semnat Contractul de finanțare – Nr. POCU/465/4/128038 – pentru implementarea Proiectului nr. 128038 intitulat „VENUS – Împreună pentru o viață în siguranță”, **de către ministrul fondurilor europene și către secretarul de stat al ANES.**

Partenerii proiectului sunt: Agenția Națională pentru Egalitatea de Șanse între Femei și Bărbați (ANES) respectiv direcțiile generale de asistență socială și protecția copilului din țară dintre care și DGASPC Harghita.

Oportunitatea de finanțare și de creare la nivel județean a locuințelor protejate destinate victimelor violenței domestice evidențiază parteneriatul activ dintre administrația publică centrală și locală conform noilor dispoziții legale ale art. 16 alin. 2 din Legea nr. 217/2003 pentru prevenirea și combaterea violenței în familie, republicată cu modificările și completările ulterioare, care prevede obligația autorităților administrației publice locale de a asigura crearea și funcționarea tuturor serviciilor sociale prevăzute la art. 15, cel puțin la nivel de județ, în termen de 2 ani de la intrarea în vigoare a prezentelor dispoziții legale, ulterior, în cazul nerespectării acestei obligații putând fi aplicate sancțiuni contravenționale, respectiv o amendă de la 2.000 lei la 7.000 lei.

Proiectul VENUS are ca obiectiv general îmbunătățirea și dezvoltarea măsurilor și serviciilor sociale în scopul prevenirii și combaterii violenței domestice, prin crearea și dezvoltarea unei rețele naționale inovative integrate care va cuprinde 42 de locuințe protejate, precum și servicii integrate complementare de grupuri de suport și cabinete de consiliere vocațională.

La nivel național, coordonarea proiectului se face prin ANES, cu sprijinul coordonatorilor locali și responsabililor financiar desemnați de către autoritățile locale.

Acțiunile necesare la nivelul autorităților administrației publice locale sunt: identificarea și alocarea spațiilor necesare pentru crearea locuințelor protejate și a serviciilor integrate complementare de grupuri de suport și cabinete de consiliere vocațională pentru victimele violenței domestice, care pot fi alocate prin închiriere, concesionare sau contract de comodat.

Înființarea și funcționarea acestor servicii sociale la nivel județean vor fi sprijinite și finanțate prin intermediul Proiectului privind combaterea violenței domestice – VENUS **,** cu finanțare prin Programul Operațional Capital Uman (POCU), axa prioritară 4, obiectul specific 4.4, care va avea o valoare totală de 11 milioane euro, și o durată de 48 de luni.

Perioada de implementare este de 4 ani. Valoarea totală al proiectului este de **51.080.375,72** lei din care bugetul alocat Direcției Generale de Asistență Socială și Protecția Copilului Harghita este de **1.137.174,76**, din care valoarea eligibilă nerambursabilă din FSE/ILMT este de 960.177,34 lei, reprezentând 84.44%, iar din bugetul național este de 154.253,92 lei, respectiv 13,56%. Potrivit condițiilor generale ale programului, contribuția proprie este de 22.743,50 lei reprezentând 2% a cheltuielilor eligibile din valoarea bugetului alocat Direcţiei Generale de Asistenţă Socială şi Protecţia Copilului Harghita, prin cuprinderea acestor sume în bugetul de venituri și cheltuieli al județului Harghita pe anii 2019, 2020, 2021 și 2022.

Anexăm prezentei expuneri o copie după contractul de finanțare și prezentare a proiectului.

Având în vedere legislațiile apărute în anul 2018 care prevăd obligația autorităților administrației publice locale de a asigura crearea și funcționarea tuturor serviciilor sociale prevăzute (inclusiv locuințe protejate), cel puțin la nivel de județ, în termen de 2 ani de la intrarea în vigoare a prezentei dispoziții legale, propunem, ca prezentul proiect de hotărâre să fie avizat favorabil de către comisiile de specialitate şi aprobat de către Consiliul Judeţean Harghita.

**Miercurea-Ciuc, 06 martie 2019.**

**Director general Director gen.adj.economic**

**Elekes Zoltán Basa Jolán**

Întocmit: György Enikő, inspector

**INFORMAȚII DESPRE PROIECT**

Titlul:  **„VENUS – Împreună pentru o viață în siguranță”**

Nr. POCU/465/4/4/128038

Cod proiect: 128038

Perioada de derulare: 48 de luni

Valoarea proiectului: 51.080.375,22 lei

Bugetul aprobat Direcției: 1.137.174,76

Coordonatorul proiectului: **Agenția Națională pentru Egalitatea de Șanse între Femei și Bărbați**

Parteneri:

1. ANES
2. DGASPC ALBA
3. DGASPC ARAD
4. DGASPC ARGEȘ
5. DGASPC BACĂU
6. DGASPC BIHOR
7. DGASPC BISTRIȚA
8. DGASPC BOTOȘANI
9. DGASPC BRĂILA
10. DGASPC BRAȘOV
11. DGASPC BUZĂU
12. DGASPC CĂLĂRAȘI
13. DGASPC CARAȘ-SEVERIN
14. DGASPC CLUJ
15. DGASPC CONSTANȚA
16. DGASPC COVASNA
17. DGASPC DÂMBOVIȚA
18. DGASPC CRAIOVA
19. DGASPC GALAȚI
20. DGASPC GIURGIU
21. DGASPC GORJ
22. **DGASPC HARGHITA**
23. DGASPC HUNEDOARA
24. DGASPC IALOMIȚA
25. DGASPC IAȘI
26. DGASPC ILFOV
27. DGASPC MARAMUREȘ
28. DGASPC MEHEDINȚI
29. DGASPC MUREȘ
30. DGASPC NEAMȚ
31. DGASPC OLT
32. DGASPC PRAHOVA
33. DGASPC SĂLAJ
34. DGASPC SIBIU
35. DGASPC SATU MARE
36. PRIMĂRIA RĂDĂUȚI
37. DGASPC TELEORMAN
38. DGASPC TIMIȘ
39. DGASPC TULCEA
40. DGASPC VÂLCEA
41. DGASPC VASLUI
42. DGASPC VRANCEA
43. DGASPC SECTOR 5

**Descrierea proiectului:**

Proiectul se va derula pe o perioadă de 4 ani și are un buget estimat de 11 milioane euro, în total **51.080.375,72 lei din care bugetul alocat pentru DGASPC HR este de 1.137.174,76 lei.**

Prin intermediul proiectului lansat de Agenția Națională pentru Egalitatea de Șanse între Femei și Bărbați (ANES) vor fi create servicii integrate moderne în sprijinului victimelor violenței domestice, care oferă atât posibilitatea ieșirii din situația de vulnerabilitate, cât și facilitarea transferului către o viață independentă, prin reintegrare socio-profesională/economică.

Scopul serviciului social „Locuință protejată” este asigurarea nevoilor sociale, creșterea calității vieții și promovarea principiilor de coeziune și incluziune socială, prin asigurarea asistenței de specialitate pentru victimele violenței în familie: găzduire cu capacitate redusă de până la 6 locuri, pe o perioadă de 12 luni, în funcție de complexitatea cazului.
Serviciul social „Locuință protejată” va funcționa potrivit prevederilor Legii nr. 292/2011 privind asistența socială, cu modificările ulterioare, art. 15 alin.(1) lit. c) din Legea nr. 217/2003, pentru prevenirea și combaterea violenței în familie, republicată cu modificările și completările ulterioare precum și a altor acte normative secundare aplicabile domeniului asistenței sociale.

Astfel, locuințele protejate vor defini un nou tip de servicii sociale în domeniul prevenirii și combaterii violenței domestice prin care victimele vor putea beneficia de suport instituțional în funcție de nevoile victimei: consiliere psihologică, consiliere juridică, asistență socială, consiliere vocațională, orientare și formare profesională, ocuparea forței de muncă și reintegrare socială, asistență medicală, în funcție de situația beneficiarului

**Rolul și responsabilitatea Direcției Generale de Asistență Socială și Protecția Copilului Harghita în cadrul proiectului**

1. **Identificarea și alocarea unui spațiu necesar pentru crearea unei locuințe protejate și a serviciilor integrate complementare de grupuri suport și cabinete de consiliere vocațională pentru victimele violenței domestice. Spațiul va fi amenajat/reamenajat în scopul realizării activităților proiectului.** *Spațiul alocat trebuie să aparțină domeniului public al județului și dat în administrarea DGASPC Harghita, prin comodat/închiriere de la terți, cu obligația dea nu schimba regimul juridic și destinația acestuia, pe durata de implementare și de sustenabilitate a proiectului.*
2. **Desemnarea experților care vor fi remunerați în cadrul proiectului, conform legislației în vigoare.** *Pentru DGASPC Harghita resursele umane implicate vor fi: coordonator local, responsabil financiar, responsabil servicii sociale, psiholog și consilier vocațional. În cadrul proiectului resursele umane implicate vor fi specialiști din personalul angajat al DGASPC Harghita care în perioada de implementare a proiectului vor fi remunerați cu clase salariale, conform legislației în vigoare, finanțate prin proiect, în funcție de graficul activităților și responsabilitatea în implementarea proiectului a fiecărui specialist implicat. În perioada post-implementare, personalul existent al DGASPC Harghita va prelua atribuțiile din perioada implementării proiectului pentru a asigura sustenabilitatea serviciilor dezvoltate, conform fișei de post.*
3. **Crearea locuinței protejate și a serviciilor integrate complementare de grupuri suport și cabinete de consiliere vocațională pentru victimele violenței domestice.**
4. **Realizarea activităților și utilizarea resurselor financiare alocate în concordanță cu prevederile Acordului de parteneriat.**
5. **Asigurarea funcționării și sustenabilității serviciilor rezultate ca urmare a implementării proiectului.**

**Implicarea Direcției Generale de Asistență Socială și Protecția Copilului Harghita în activitățile proiectului:**

1. În cadrul **Activității 1:** Crearea unei rețele naționale inovative integrate de locuințe protejate pentru transferul la o viață independentă a victimelor violenței domestice, **DGASPC Harghita va identifica și aloca spațiul** necesar implementării proiectului, **va amenaja/ reamenaja** exterior și interior, precum și **va dota spațiul alocat**, în scopul realizării unei locuințe protejate, unui grup de suport și al unui cabinet de consiliere vocațională pentru victimele violenței domestice. ANES va asigura coordonarea metodologică privind crearea, organizarea și funcționarea rețelei. Tot în cadrul acestei activități, DGASPC Harghita **va desemna experții în cadrul proiectului**.
2. DGASPC Harghita va fi implicat în implementarea **Activității 2**: Operaționalizarea rețelei naționale inovative integrate de locuințe protejate în vederea asigurării funcționării serviciilor sociale destinate victimelor violenței domestice care necesită separarea de agresor și sprijin pentru tranziția la o viață independentă**,** a **Activității 3:** Crearea și dezvoltarea unei rețele naționale de grupuri suport pentru victimele violenței domesticeși **Activității 4:** Furnizarea de servicii de consiliere vocațională. Activitățile se vor realiza după coordonarea metodologică a Agenției Naționale pentru Egalitate de Șanse între Femei și Bărbați
3. În cadrul **Activității 7:** Managementul proiectului, DGASPC Harghita va asigura realizarea activităților și utilizarea resurselor alocate, precum și asigurarea funcționării și sustenabilității serviciilor rezultate din proiect pe o perioadă de cel puțin 3 ani după finalizarea proiectului.

**Bugetul proiectului:**

Valoarea totală a proiectului este de **51.080.375,72** lei din care bugetul alocat Direcției Generale de Asistență Socială și Protecția Copilului Harghita este de **1.137.174,76**, din care valoarea eligibilă nerambursabilă din FSE/ILMT este de 960.177,34 lei, reprezentând 84.44%, iar din bugetul național este de 154.253,92 lei, respectiv 13,56%. Potrivit condițiilor generale ale programului, contribuția proprie este de **22.743,50** lei, reprezentând 2% a cheltuielilor eligibile din valoarea bugetului alocat Direcţiei Generale de Asistenţă Socială şi Protecţia Copilului Harghita, prin cuprinderea acestor sume în bugetul de venituri și cheltuieli al județului Harghita pe anii 2019, 2020, 2021 și 2022.